Foto: Davlat statistika qo‘mitasi axborot xizmati Davlat statistika qo‘mitasi tomonidan O‘zbekiston Respublikasi Turizmni rivojlantirish davlat qo‘mitasi va O‘zbekiston Respublikasi Tashqi savdo vazirligi bilan birgalikda respublika bo‘yicha turizm xizmatlari eksportining asosini tashkil qiluvchi o‘rtacha bitta turist xarajatlarini qayta ko‘rib chiqish uchun tanlanma so‘rovnomalar o‘tkazilishi boshlandi. Mazkur tanlanma so‘rovnomalar, joriy yilning 4 iyun kuni boshlanib, Toshkent xalqaro aeroportida, Toshkent shimoliy temir yo‘l vokzalida hamda asosiy chegara bojxona postlarida amalga oshirilmoqda. Qayd etilishicha, bu ish shu yilning 30 iyuniga qadar davom etadi. Eslatib o‘tamiz, avvalroq O‘zbekistonda turistlar tashrif buyurishi taqiqlangan hududlar ochilgandi.